CELEX: 62021CN0707
Language: el
Date: 2021-11-24 00:00:00
Title: Υπόθεση C-707/21: Αίτηση προδικαστικής αποφάσεως την οποία υπέβαλε το Cour de cassation (Γαλλία) στις 24 Νοεμβρίου 2021 — Recamier SA κατά BR

7.2.2022   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 64/20
            
         
      Αίτηση προδικαστικής αποφάσεως την οποία υπέβαλε το Cour de cassation (Γαλλία) στις 24 Νοεμβρίου 2021 — Recamier SA κατά BR
      (Υπόθεση C-707/21)
      (2022/C 64/31)
      Γλώσσα διαδικασίας: η γαλλική
      
         Αιτούν δικαστήριο
      
      Cour de cassation
      
         Διάδικοι στην υπόθεση της κύριας δίκης
      
      
         Αναιρεσείουσα: Recamier SA
      
         Αναιρεσίβλητος: BR
      
         Προδικαστικά ερωτήματα
      
      
                  1)
               
               
                  Έχει το άρθρο 33, παράγραφος 1, του κανονισμού (ΕΚ) 44/2001 του Συμβουλίου, της 22ας Δεκεμβρίου 2000, για τη διεθνή δικαιοδοσία, την αναγνώριση και την εκτέλεση αποφάσεων σε αστικές και εμπορικές υποθέσεις (1) (κανονισμού «Βρυξέλλες Ι»), την έννοια ότι ο αυτοτελής ορισμός του δεδικασμένου αφορά το σύνολο των όρων και των έννομων συνεπειών του ή ο καθορισμός ορισμένων εξ αυτών είναι δυνατό να απόκειται εν μέρει στο δίκαιο του επιληφθέντος δικαστηρίου και/ή του δικαστηρίου που εξέδωσε την απόφαση;
               
            
                  2)
               
               
                  Στην πρώτη περίπτωση, πρέπει να θεωρηθεί ότι, υπό το πρίσμα του αυτοτελούς ορισμού του δεδικασμένου, οι αιτήσεις παροχής ένδικης προστασίας που υποβάλλονται στην κρίση των δικαστηρίων δύο κρατών μελών έχουν την ίδια αιτία όταν ο αιτών ένδικη προστασία επικαλείται πανομοιότυπα πραγματικά περιστατικά αλλά προβάλλει διαφορετικούς νομικούς ισχυρισμούς;
               
            
                  3)
               
               
                  Θεωρείται ότι έχουν την ίδια αιτία δύο αιτήσεις παροχής ένδικης προστασίας που στηρίζονται η μία στη συμβατική ευθύνη και η άλλη στην αδικοπρακτική ευθύνη, αλλά αφορούν την ίδια έννομη σχέση, όπως η εκτέλεση εντολής διαχειριστή;
               
            
                  4)
               
               
                  Στη δεύτερη περίπτωση, έχει το άρθρο 33, παράγραφος 1, του κανονισμού (ΕΚ) 44/2001, κατ’ εφαρμογήν του οποίου έχει κριθεί ότι μια δικαστική απόφαση πρέπει να κυκλοφορεί στα κράτη μέλη με το ίδιο περιεχόμενο και τις ίδιες έννομες συνέπειες με εκείνες που έχει στο κράτος μέλος στο οποίο εκδόθηκε, την έννοια ότι πρέπει να λαμβάνεται υπόψη το δίκαιο του δικαστηρίου που την έχει εκδώσει ή επιτρέπει, όσον αφορά τις δικονομικές συνέπειες που συνδέονται με αυτή, την εφαρμογή του δικαίου του δικάζοντος δικαστή;
               
            
         (1)  ΕΕ 2001, L 12, σ. 1.